പ്രതിഷേധം ഫലം കണ്ടു ആഗ്രയിലേക്ക് പോകാന് പ്രിയങ്ക ഗാന്ധിക്ക് യു.പി പൊലീസിന്റെ അനുമതി ലഖ്നോ: ആഗ്രയിലേക്ക് പോകാന് പ്രിയങ്ക ഗാന്ധിക്കും മറ്റ് മൂന്ന് പേര്ക്കും യു.പി പൊലീസ് അനുമതി നല്കി. പൊലീസ് കസ്റ്റഡിയില് മരിച്ചയാളുടെ കുടുംബത്തെ സന്ദര്ശിക്കുന്നതിനാണ് പ്രിയങ്കക്ക് അനുമതി നല്കിയത്. നേരത്തെ പ്രിയങ്ക ഗാന്ധിയെ യു.പി പൊലീസ് തടഞ്ഞത് വലിയ വിവാദങ്ങള്ക്ക് കാരണമായിരുന്നു.ലക്നോആഗ്ര എക്സ്പ്രസ് ഹൈവേയിലെ ടോള് പ്ലാസയിലാണ് കോണ്ഗ്രസ് നേതാവിനെ തടഞ്ഞ് പൊലീസ് സ്റ്റേഷനിലേക്ക് മാറ്റിയത്. നേരത്തേ അനുമതി വാങ്ങാത്തതിനാലാണു പ്രിയങ്കയെ തടഞ്ഞതെന്നാണു യു.പി പൊലീസിന്റെ വിശദീകരണം.ഞാന് വീട്ടിലാണ്ടെങ്കില് പ്രശ്നമില്ല, എന്റെ ഓഫിസിലേക്ക് പോകുകയാണെങ്കിലും പ്രശ്നമില്ല. എന്നാല്, മറ്റെവിടെയെങ്കിലും പോയാല് ഇവര് ഈ തമാശ തുടരുന്നു. എന്താണിത്? തീര്ത്തും പരിഹാസ്യമാണ് നടക്കുന്നത്. ഞാന് താമസിയാതെ ആ കുടുംബത്തെ സന്ദര്ശിക്കുമെന്നും പിയങ്ക ഗാന്ധി പറഞ്ഞിരുന്നു.